**ELŐTERJESZTÉS**

Tiszavasvári Város Önkormányzata Képviselő-testületének

**2017. február 15-én** tartandó ülésére

**Az előterjesztés tárgya:** **Az Egyesített Közművelődési Intézmény és Könyvtár által benyújtandó pályázat jóváhagyása**

**Melléklet:**

**Az előterjesztés előadója:** dr. Fülöp Erik polgármester

**Az előterjesztés témafelelőse:** Petruskáné dr. Legeza Tímea osztályvezető

**Az előterjesztés ügyiratszáma: …………**/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1.11. pontja  |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetősége** |
| Bohács József | Egyesített Közművelődési Intézmény és Könyvtár Intézményvezetője | jozsef.bohacs@gmail.com |

Egyéb megjegyzés:

…………………………………………………………………………………….………………………………………………………………………………………………………………

Tiszavasvári, 2017. február 9.

**Petruskáné dr. Legeza Tímea témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez -**

**Az Egyesített Közművelődési Intézmény és Könyvtár által benyújtandó pályázat jóváhagyásáról**

**Tisztelt Képviselő-testület!**

Az Egyesített Közművelődési Intézmény és Könyvtár vezetője az alábbi pályázati lehetőségről tájékoztatott és egyúttal kéri a Képviselő-testület támogatását a pályázat benyújtásához:

„Az Egyesített Közművelődési Intézmény és Könyvtár támogatási igényt szeretne benyújtani  **„A könyvtári intézményrendszer tanulást segítő infrastrukturális fejlesztései”** c. pályázatra. A pályázati felhívás kódszáma: EFOP – 4.1.8-16

A pályázatot az előzetes tájékoztatás alapján 2017. március 10-től lehet benyújtani.

Jelen konstrukció keretében olyan infrastrukturális fejlesztések valósulhatnak meg, amelyek támogatják az EFOP-3.3 és az EFOP-3.7 intézkedése szerinti, az egész életen át tartó tanulást támogató kulcskompetenciák erősítését szolgáló tevékenységeket:

- elsősorban a tanulási kompetenciák, a kulturális tudatosság és kifejezőkészség, továbbá az anyanyelven folytatott kommunikáció kompetenciák (2006/962/EK ajánlás szerinti nyolcadik és első kulcskompetenciák),

- valamint a szociális és állampolgári kompetenciák, a digitális kompetenciák fejlesztését,

- az attitűdformálást, a tanulás elsajátítását, valamit - a kezdeményezőkészség és a vállalkozói kompetenciák növelését, a funkcionális analfabetizmus csökkentését, a hagyományos és online kulturális szolgáltatások hozzáférhetőségének növelését a fogyatékkal élők számára is (2006/962/EK ajánlás szerinti negyedik, ötödik, hatodik és hetedik kulcskompetencia), azaz a fentiek elsajátításához szükséges infrastrukturális feltételek kialakítása a cél.

A fejlesztések eredményeként az intézmények – sajátos adottságaikra építve – a tanulás helyszíneiként képesek lesznek hatékonyan bekapcsolódni a formális oktatás rendszerébe, a képesség- és kompetenciafejlesztésbe, s jelentősen emelkedik a bevont felnőttek és idősek száma is.

**A felhívás célja:** Könyvtári rendszer keretén belül az egész életen át tartó tanulás támogatása érdekében a kompetenciafejlesztést, oktatást és a területi ellátást elősegítő infrastruktúra fejlesztése.

**Célcsoport:**

- a köznevelési intézményekben tanulók, dolgozók, és

- az egész életen át tartó tanulásban részt vevők.

A felhívás keretében több tevékenységcsoport támogatható, intézményünk az 5. és 6. tevékenységtípusra szeretne támogatási igényt benyújtani.

**5. tevékenységtípus:** A könyvtári IKT eszközök fejlesztése: szerver, képernyő, nyomtató, szoftver, számítógép (használói- és munkaállomás), laptop, projektor, interaktív térkép, érintőképernyős konzol, LCD-panelek, valamint indokolt esetben az informatikai pont(ok)hoz vagy részlegekhez szorosan kapcsolódó egyéb IKT-eszközök. Önkiszolgáló kölcsönzéshez kapcsolódó IKT eszköz és szoftver RFID rendszer kialakításához szükséges IKT és szoftver. Monitor, szkenner, digitális kamera, külső háttértároló, Wifi- router és egyéb kisértékű IKT eszköz.

**6. tevékenységtípus:** A könyvtári terekben oktatási és foglalkoztatás jellegű tevékenységhez kapcsolódó bútorok és eszközök beszerzése.

Az igényelhető vissza nem térítendő támogatás összege: minimum 5 millió Ft, maximum 120 millió Ft az alábbi megkötéssel:

5. tevékenységtípus esetén: 5-20 millió Ft.

A támogatás maximális mértéke az összes elszámolható költség 100%-a.

Előleg igénylésére van lehetőség.

A pályázat keretében lehetőség nyílna könyvtári bútorok, eszközök, berendezési tárgyak beszerzésére, illetve az IKT eszközök fejlesztésére, cseréjére, újak beszerzésére, jogtiszta szoftverek vásárlására, új könyvtári modul beszerzésére, új szolgáltatások indításához szükséges infrastrukturális háttér megteremtésére.

2008-2010 közötti időszakban egy nyertes TIOP pályázat keretében vásárolt számítástechnikai eszközök, szoftverek jelentős része mára már elavult.

Úgy gondolom, hogy minden lehetőséget meg kell ragadni az intézménynek, hogy a szolgáltatásai fejlesztéséhez, a már meglévők szinten tartásához, eszközvásárláshoz szükséges anyagi fedezetet próbálja meg előteremteni.

A pályázat kötelezően előírt mellékleteiben csatolni kell a könyvtárra, mint közgyűjteményre vonatkozó stratégiai tervet is, melyet a Könyvtár vezetősége elkészített, és a határozat-tervezet mellékletét képezi.

Kérem a tisztelt Képviselő-testületet, hogy a pályázat beadását szíveskedjenek támogatni, illetve a csatolt könyvtári stratégiai tervet szíveskedjen elfogadni.”

Tiszavasvári, 2016.február 9.

 **Dr. Fülöp Erik**

 **polgármester**

HATÁROZAT-TERVEZET

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**…./2017. (II.15.) Kt. számú**

**határozata**

**Az Egyesített Közművelődési Intézmény és Könyvtár által benyújtandó pályázat jóváhagyásáról**

Tiszavasvári Város Önkormányzat Képviselő-testülete „**Az Egyesített Közművelődési Intézmény és Könyvtár által benyújtandó pályázat jóváhagyásáról”** szóló előterjesztést megtárgyalta, és az alábbi döntést hozza**:**

1. **Az Egyesített Közművelődési Intézmény és Könyvtár által benyújtandó** *„A könyvtári intézményrendszer tanulást segítő infrastrukturális fejlesztései*” című,EFOP-4.1.8-16 kódszámú **pályázat benyújtását támogatja**.
2. **Elfogadja** az Egyesített Közművelődési Intézmény és Könyvtárra, mint közgyűjteményre vonatkozó **stratégiai tervet**, a határozat 1. mellékletét képező tartalommal.
3. Felkéri a polgármestert, hogy a döntésről tájékoztassa az intézmény vezetőjét.

**Határidő**: azonnal **Felelős**: dr. Fülöp Erik polgármester

1. Felkéri az intézményvezetőt, hogy a pályázat eredményéről tájékoztassa a Képviselő-testületet.

**Határidő**: esedékségkor **Felelős:** 3.2 pont: Bohács József igazgató